B4-1346, 1367, 1392, 1417 και 1428/96

Ψήφισμα σχετικά με την κατάσταση στο ανατολικό Ζαΐρ

Το Ευρωπαϊκό Κοινοβούλιο,

- έχοντας υπόψη τις διακηρύξεις του Συμβουλίου της Ευρωπαϊκής Ένωσης και συγκεκριμένα αυτές τις 21ης και 25ης Οκτωβρίου 1996 σχετικά με την κρίση στην περιοχή των Μεγάλων Λιμνών της Αφρικής, καθώς και την κοινή δράση της 22ας Νοεμβρίου 1996[semigr ]

- έχοντας υπόψη τα προηγούμενα ψηφίσματά του για την κατάσταση στο ανατολικό Ζαΐρ, και ειδικότερα εκείνα της 24ης Οκτωβρίου 1996 για την κατάσταση των προσφύγων στο ανατολικό Ζαΐρ ((ΣΠ της ημερομηνίας αυτής, Μέρος ΙΙ, σημείο 11 ζ))) και της 13ης Νοεμβρίου 1996, για την κατάσταση στο ανατολικό Ζαΐρ ((ΣΠ της ημερομηνίας αυτής, Μέρος ΙΙ, σημείο 5))[semigr ]

- έχοντας υπόψη τις αποφάσεις αριθ. 1078 και 1080 του Συμβουλίου Ασφαλείας του ΟΗΕ περί δημιουργίας πολυεθνικής δύναμης με προορισμό την περιοχή των Μεγάλων Λιμνών,

Α. ανησυχώντας για τη μοίρα των εκατοντάδων χιλιάδων προσφύγων και εκτοπισμένων που εξακολουθούν να περιπλανώνται σε ολόκληρο το ανατολικό Ζαΐρ, απειλούμενοι από τη συνέχιση των εχθροπραξιών, τον υποσιτισμό και τις ασθένειες, και έχοντας αποκοπεί από κάθε ανθρωπιστική βοήθεια,

Β. αποδοκιμάζοντας το γεγονός ότι, παρά την απόφαση του Συμβουλίου Ασφαλείας των Ηνωμένων Εθνών στις 15 Νοεμβρίου 1996, η πολυεθνική δύναμη δεν έχει συσταθεί ακόμη - πέρα από 300 Καναδούς στρατιώτες που εδρεύουν στην Ουγκάντα- και εκφράζοντας την κατάπληξή του για τη μείωση της αρχικά προβλεφθείσης στρατιωτικής δύναμης 10.000 ανδρών σε μια μικρή επιτελικού χαρακτήρα δύναμη στην Ουγκάντα[semigr ]

Γ. συγκλονισμένο από τις πρόσφατες ειδήσεις σχετικά με τις φρικαλεότητες και τις σφαγές προσφύγων στο ανατολικό Ζαΐρ, και ιδίως από την ανακάλυψη πολλών ομαδικών τάφων προσφύγων και εκτοπισμένων στην περιοχή της Γκόμα[semigr ]

Δ. εκφράζοντας την αποδοκιμασία του διότι η ανάπτυξη της πολυεθνικής δύναμης δεν κατέστη δυνατή αφενός εξαιτίας της στάσης που τήρησαν οι Ηνωμένες Πολιτείες και αφετέρου λόγω της έλλειψης ενότητας στο Συμβούλιο της ΕΕ[semigr ]

Ε. λαμβάνοντας υπόψη ότι δεν είναι δυνατή η εξεύρεση βιώσιμης λύσης στην κρίση, εάν δεν επιτραπεί στο Διεθνές Δικαστήριο που εδρεύει στην Αρούσα να λειτουργήσει αποτελεσματικά και εάν δεν προσαχθούν ενώπιον της δικαιοσύνης οι δράστες των εγκλημάτων κατά της ανθρωπότητας,

1. καταδικάζει την επέκταση των συγκρούσεων, καθώς και την απουσία πολιτικών πρωτοβουλιών ικανών να προωθήσουν μια ειρηνική λύση στη σύρραξη[semigr ] απευθύνει επείγουσα έκκληση σε όλα τα αντιμαχόμενα μέρη να κηρύξουν άμεση κατάπαυση του πυρός και να την σεβασθούν, προκειμένου να επιτραπεί στις διεθνείς οργανώσεις παροχής βοήθειας να προσεγγίσουν τους πρόσφυγες και να τους οδηγήσουν σε ασφαλείς περιοχές[semigr ]

2. θεωρεί απαράδεκτο το γεγονός ότι παρεμποδίστηκε η αποστολή διεθνούς δύναμης με στόχο την προώθηση της βοήθειας προς τους πρόσφυγες[semigr ] επαναλαμβάνει την πεποίθησή του ότι μόνο με την ανάπτυξη διεθνούς δύναμης θα καταστεί δυνατή η παροχή ανθρωπιστικής βοήθειας στο ανατολικό Ζαΐρ και θα διευκολυνθεί ο επαναπατρισμός των υπόλοιπων προσφύγων και εκτοπισμένων ατόμων στην πατρίδα τους[semigr ]

3. πιστεύει ότι το αδιέξοδο στο οποίο έχει περιέλεθει η κατάσταση στο ανατολικό Ζαΐρ αποτελεί μία ακόμη απόδειξη της βαθειάς κρίσης τόσο στους κόλπους του Συμβουλίου Ασφαλείας των Ηνωμένων Εθνών, που εμφανίζεται ανίκανο να λάβει οιοδήποτε επιχειρησιακό μέτρο, όσο και της εξωτερικής πολιτικής της Ευρωπαϊκής Ένωσης, η οποία στερείται πρωτοβουλίας και ολοκληρωμένης προσέγγισης[semigr ]

4. καλεί την ΕΕ να εφαρμόσει χωρίς περαιτέρω καθυστέρηση την Κοινή Δράση όπως εγκρίθηκε από το Συμβούλιο στις 22 Νοεμβρίου 1996, με σκοπό την υλοποίηση της απόφασης του Συμβουλίου Ασφαλείας σχετικά με την ανάπτυξη διεθνούς δύναμης στο ανατολικό Ζαΐρ[semigr ]

5. καλεί τις κυβερνήσεις των χωρών της περιοχής των Μεγάλων Λιμνών να συμμορφωθούν πλήρως με οποιαδήποτε περαιτέρω απόφαση λάβει το Συμβούλιο Ασφαλείας του ΟΗΕ, και να παράσχουν οποιαδήποτε βοήθεια τους ζητηθεί για την υλοποίηση των επιχειρήσεων ανθρωπιστικής βοήθειας[semigr ]

6. είναι πεπεισμένο ότι χωρίς πολιτική λύση για το σύνολο των χωρών της περιοχής η κατάσταση θα παραμείνει εκρηκτική και οι πληθυσμοί θα συνεχίσουν να υποφέρουν και τονίζει για μία ακόμη φορά την ανάγκη να διεξαχθεί διάσκεψη υπό την αιγίδα των Ηνωμένων Εθνών και της Οργάνωσης Αφρικανικής Ενότητας προκειμένου να καθοριστούν οι όροι για βιώσιμη ειρήνη και σταθερότητα στην περιοχή των Μεγάλων Λιμνών[semigr ]

7. ζητεί να αποκαλυφθεί όλη η αλήθεια ως προς τις ευθύνες σχετικά με τις συνοπτικές εκτελέσεις που ήλθαν στο φως με την ανακάλυψη των ομαδικών τάφων στην περιοχή της Γκόμα[semigr ]

8. πιστεύει ότι η Ευρωπαϊκή Ένωση θα πρέπει να αναλάβει μείζονα πρωτοβουλία για συνολική προσέγγιση των προβλημάτων της περιοχής, με στόχο την αποτροπή του κινδύνου περαιτέρω αποσταθεροποίησης, και ότι η απόλυτη στήριξη προς το Διεθνές Δικαστήριο της Αρούσα πρέπει να αποτελέσει βασικό στοιχείο της πρωτοβουλίας αυτής[semigr ]

9. ζητεί από την Επιτροπή να εντατικοποιήσει τις χρηματοδοτικές και τεχνικές προσπάθειές της, και με την αποστολή ευρωπαίων παρατηρητών, για να προωθήσει την αποκατάσταση του δικαστικού συστήματος της Ρουάντα καθώς και την αμερόληπτη άσκηση της δικαιοσύνης[semigr ]

10. καλεί το Ευρωπαϊκό Συμβούλιο του Δουβλίνου, δεδομένου του σημερινού αδιεξόδου, να επιληφθεί του θέματος αυτού κατά προτεραιότητα[semigr ]

11. αναθέτει στον Πρόεδρό του να διαβιβάσει το παρόν ψήφισμα στην Επιτροπή, το Συμβούλιο, τις κυβερνήσεις της Ρουάντας, του Ζαΐρ, του Μπουρούντι, της Τανζανίας, της Ουγκάντας και της Κένυας, την ΟΑΕ, το Συμβούλιο Ασφαλείας του ΟΗΕ, την κυβέρνηση των ΗΠΑ, τη Συνέλευση Ίσης Εκπροσώπησης ΑΚΕ-ΕΕ και το Διεθνές Δικαστήριο για τη Ρουάντα.